CELEX: 32006R0132
Language: el
Date: 2006-01-26
Title: Κανονισμός (ΕΚ) αριθ. 132/2006 της Επιτροπής, της  26ης Ιανουαρίου 2006 , για τον καθορισμό του ποσοστού αποδοχής των συμφωνητικών που έχουν συναφθεί για προαιρετική απόσταξη επιτραπέζιου οίνου

27.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/10
            
         
      ΚΑΝΟΝΙΣΜΌΣ (ΕΚ) αριθ. 132/2006 ΤΗΣ ΕΠΙΤΡΟΠΉΣ
   
   της 26ης Ιανουαρίου 2006
   για τον καθορισμό του ποσοστού αποδοχής των συμφωνητικών που έχουν συναφθεί για προαιρετική απόσταξη επιτραπέζιου οίνου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς (1), και ιδίως το άρθρο 63α παράγραφος 5,
   Εκτιμώντας τα ακόλουθα:
   
               (1)
            
            
               Το άρθρο 63α του κανονισμού (ΕΚ) αριθ. 1623/2000, καθορίζει τις προϋποθέσεις εφαρμογής του καθεστώτος της απόσταξης των οίνων που αναφέρονται στο άρθρο 29 του κανονισμού (ΕΚ) αριθ. 1493/1999 του Συμβουλίου (2). Πρόκειται για επιδοτούμενη και προαιρετική απόσταξη που αποσκοπεί στο να στηρίξει την αμπελοοινική αγορά και να ευνοήσει τη συνέχιση του εφοδιασμού του τομέα της πόσιμης αλκοόλης. Για το λόγο αυτό, συνάπτονται συμφωνητικά μεταξύ οινοπαραγωγών και οινοπνευματοποιών. Τα συμφωνητικά αυτά έχουν ανακοινωθεί από τα κράτη μέλη στην Επιτροπή έως τις 15 Ιανουαρίου 2006.
            
         
               (2)
            
            
               Για την περίοδο εμπορίας 2005/2006, η απόσταξη είχε ανοίξει κατά την περίοδο από 1ης Οκτωβρίου έως 23 Δεκεμβρίου. Με βάση τις ποσότητες οίνου για τις οποίες είχαν ανακοινωθεί συμφωνητικά απόσταξης από τα κράτη μέλη στην Επιτροπή πρέπει να διαπιστωθεί ότι έχει υπάρξει υπέρβαση των ορίων που επιβάλλονται από τα διαθέσιμα κονδύλια του προϋπολογισμού και από τη δυνατότητα απορροφήσεως του τομέα της πόσιμης αλκοόλης. Πρέπει συνεπώς να καθοριστεί ενιαίο ποσοστό αποδοχής των ποσοτήτων που ανακοινώθηκαν για την απόσταξη.
            
         
               (3)
            
            
               Σύμφωνα με το άρθρο 63α παράγραφος 6 πρώτο εδάφιο του κανονισμού (ΕΚ) αριθ. 1623/2000 τα κράτη μέλη πρέπει να εγκρίνουν τα συμφωνητικά απόσταξης εντός περιόδου που αρχίζει στις 30 Ιανουαρίου. Πρέπει συνεπώς να προβλεφθεί η άμεση έναρξη ισχύος του παρόντος κανονισμού.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες του οίνου για τις οποίες συμφωνητικά έχουν συναφθεί και ανακοινώθηκαν στην Επιτροπή δυνάμει του άρθρου 63α παράγραφος 4 του κανονισμού (ΕΚ) αριθ. 1623/2000 έως τις 15 Ιανουαρίου 2006, γίνονται δεκτές μέχρι ποσοστό 84,58 %.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2006.
      
         
            Για την Επιτροπή
         
         J. L. DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 194 της 31.7.2000, σ. 45· κανονισμός όπως τροποποιήθηκε τελευταία από τον κανονισμό (ΕΚ) αριθ. 1820/2005 (ΕΕ L 293 της 9.11.2005, σ. 8).
   
      (2)  ΕΕ L 179 της 14.7.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2165/2005 (ΕΕ L 345 της 28.12.2005, σ. 1).